Source: http://www.bitnews.ro/echipa-de-junioare-a-csm-arad-bronz-in-tenisul-de-masa.html
Timestamp: 2020-03-29 00:58:27+00:00

Document:
Echipa de junioare a CSM Arad, bronz în tenisul de masă | BitNews – Stiri la Minut
Un bărbat de 43 de ani, cel mai tânăr sucevean care moare de Covid 19. …
February 25th, 2020 manager
Secţia de tenis de masă a CSM Arad a obţinut o nouă medalie pe plan intern, a doua în acest an în competiţiile pe echipe. Performanţa a fost obţinută la Campionatul Național pentru echipele de juniori I, întrecere desfăşurată în perioada 21-23 februarie, la Câmpulung Muscel.
La finalul celor trei zile de concurs, prima echipă feminină a CS Municipal, în componenţa Ana Barbu, Irina Rus şi Diana Gurschi, s-a ales cu medalia de bronz, în vreme ce echipa a doua, formată din Alesia Sferlea, Andreea Craiu şi Mădălina Orban, s-a clasat în zona locurilor 5-8.
CSM Arad I s-a clasat pe locul doi în seria II, cu trei victorii (3-0 cu CSM Tg. Mureș, CSM II Bistrița și CS Voința Câmpulung Muscel) și o înfrângere (0-3 cu LPS Constanța). Pe tabloul eliminatoriu, arădencele au dispus de CSM Giurgiu, fiind învinse în semifinale de Farul Constanţa, 0-3. În grupa preliminară, CSM II Arad s-a clasat tot pe locul doi în Seria I, cu trei succese, 3-0, cu LPS și CSȘ Slatina și 3-1 cu ACS Dumbrăvița şi o înfrângere, 0-3 cu Farul.
În sferturi, Sferlea şi colegele sale au cedat cu 0-3 în faţa celor de la LPS Constanţa. „Rezultatele sunt foarte bune, mai ales că am avut în concurs două fete de 13 ani. Mă bucură medalia dar şi prestaţia celei de-a doua echipe, fetele şi-au făcut bine treaba”, ne-a declarat antrenorul Cristi Dodean. De remarcat şi titlul naţional obţinut de Adela Strună, jucătoare crescută şi formată de CSM Arad, campioană cu CSM Bistriţa şi componentă a centrului olimpic.
Şapte la Naţionalele de seniori: Dodean, marea absentă!
Urmează Campionatele Naţionale individuale pentru seniori, programate în perioada 28 februarie – 1 martie, la Bucureşti. CSM Arad va deplasa un lot numeros, format din: Adrian Dodean, Bogdan Roman şi Radu Muntean, la masculin, respectiv Andreea Fistyulof, Ana Barbu, Irina Rus şi Mădălina Orban la feminin. Marea absentă va fi Daniela Dodean-Monteiro, căreia medicii i-au recomandat două săptămâni de repaus şi fizioterapie, ca urmare a unei accidentări. Arădeanca CSM-ului acuză dureri la genunchi şi tendon, dar speră să fie aptă pentru Mondialele de la sfârşitul lunii martie.
Articolul Echipa de junioare a CSM Arad, bronz în tenisul de masă apare prima dată în sportarad.
« Zece şcoli şi grădiniţe din judeţul Suceava şi-au suspendat parţial cursurile. 89 de preşcolari şi elevi au gripă sezonieră
Prefectul de Suceava infirmă faptul că 300 de persoane din Valea Moldovei ar fi venit acasă din Italia dintr-o zonă afectată de coronavirus »

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM